CELEX: E2017J0002
Language: lt
Date: 2017-11-14 00:00:00
Title: 2017 m. lapkričio 14 d. Teismo sprendimas, sujungtose bylose E-2/17 ir E-3/17 – ELPA priežiūros institucija prieš Islandiją (Direktyva 89/662/EEB – Veterinariniai patikrinimai – Importo apribojimai – Žalia ir perdirbta mėsa, kiaušiniai ir pienas)

15.3.2018   
            
            
               LT
            
            
               Europos Sąjungos oficialusis leidinys
            
            
               C 97/9
            
         TEISMO SPRENDIMAS
   2017 m. lapkričio 14 d.
   sujungtose bylose E-2/17 ir E-3/17
   ELPA priežiūros institucija prieš Islandiją
   
      (Direktyva 89/662/EEB – Veterinariniai patikrinimai – Importo apribojimai – Žalia ir perdirbta mėsa, kiaušiniai ir pienas)
   
   (2018/C 97/05)
   Sujungtose bylose E-2/17 ir E-3/17 ELPA priežiūros institucija prieš Islandiją dėl PRAŠYMŲ pripažinti, kad Islandija neįvykdė įsipareigojimų pagal Europos ekonominės erdvės susitarimo I priedo I skyriaus 1.1 dalies 1 punkte nurodytą teisės aktą (1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką) su pakeitimais, suderintą su šiuo Susitarimu Susitarimo 1 protokolu ir I priede išdėstytomis sektorinėmis adaptacijomis, visų pirma pagal minėto teisės akto 5 straipsnį, nepanaikinusi:
   
               i)
            
            
               žalios mėsos ir mėsos produktų importo leidimų sistemos, kuri nustatyta Islandijos įstatymo Nr. 25/1993 10 straipsnyje ir Islandijos reglamento Nr. 448/2012 3–5 straipsniuose;
            
         
               ii)
            
            
               žalių kiaušinių ir jų produktų importo leidimų sistemos, kuri nustatyta Islandijos įstatymo Nr. 25/1993 10 straipsnyje ir Islandijos reglamento Nr. 448/2012 3 straipsnio e punkte ir 4 straipsnyje;
            
         
               iii)
            
            
               nepasterizuoto pieno ir iš jo pagamintų pieno produktų importo leidimų sistemos ir papildomų reikalavimų, kurie nustatyti Islandijos įstatymo Nr. 25/1993 10 straipsnyje ir Islandijos reglamento Nr. 448/2012 3 straipsnio f punkte ir 4 ir 5 straipsniuose, taip pat draudimo parduoti importuotus iš nepasterizuoto pieno pagamintus pieno produktus, kuris nustatytas Islandijos reglamento Nr. 104/2010 7a straipsnyje;
            
         
               iv)
            
            
               administracinės tvarkos, pagal kurią importuotojai privalo deklaruoti importuojamus apdorotus kiaušinių ir pieno produktus bei gauti importo leidimą, kuri nustatyta taikant Islandijos reglamentą Nr. 448/2012.
            
         Teismas, kurį sudaro pirmininkas Carlas Baudenbacheris ir teisėjai Peras Christiansenas (pranešėjas) ir Pállis Hreinssonas, 2017 m. lapkričio 14 d. priėmė sprendimą, kurio rezoliucinė dalis yra tokia:
   
               1.
            
            
               Pripažįsta, kad Islandija neįvykdė įsipareigojimų pagal Europos ekonominės erdvės susitarimo I priedo I skyriaus 1.1 dalies 1 punkte nurodyto teisės akto (1989 m. gruodžio 11 d. Tarybos direktyvą dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką) su pakeitimais, suderinto su šiuo Susitarimu Susitarimo 1 protokolu ir I priedo nuostatomis, 5 straipsnį, nepanaikinusi:
               
                           i)
                        
                        
                           žalios mėsos ir mėsos produktų importo leidimų sistemos, kuri nustatyta Islandijos įstatymo Nr. 25/1993 10 straipsnyje ir Islandijos reglamento Nr. 448/2012 3 straipsnio a punkte ir 4 ir 5 straipsniuose;
                        
                     
                           ii)
                        
                        
                           žalių kiaušinių ir kiaušinių produktų importo leidimų sistemos, kuri nustatyta Islandijos įstatymo Nr. 25/1993 10 straipsnyje ir Islandijos reglamento Nr. 448/2012 3 straipsnio e punkte ir 4 straipsnyje;
                        
                     
                           iii)
                        
                        
                           nepasterizuoto pieno ir iš jo pagamintų pieno produktų importo leidimų sistemos ir papildomų reikalavimų, kurie nustatyti Islandijos reglamento Nr. 448/2012 3 straipsnio f punkte ir 4 straipsnyje, taip pat papildomų reikalavimų, taikomų tam tikrų rūšių sūriams, kuris nustatytas Islandijos reglamento Nr. 448/2012 5 straipsnio trečioje pastraipoje;
                        
                     
                           iv)
                        
                        
                           administracinės tvarkos, pagal kurią apdorotų kiaušinių ir pieno produktų importuotojai privalo pateikti atitinkamai nacionalinės valdžios institucijai duomenis apie tai, kad tie produktai apdoroti laikantis nacionalinės teisės aktų.
                        
                     
         
               2.
            
            
               Likusią prašymo dalį atmeta.
            
         
               3.
            
            
               Nurodo Islandijai padengti bylinėjimosi išlaidas.